El cuartu negociu

El cuartu negociu ye la primer novela d'Ismael María González Arias (Uviéu, 1958), cola que ganó'l Premiu Xosefa Xovellanos del 1992. Con ironía bien fina y un puntu de cinismu, l'autor va narrando'l pasu de Fernando Martín, de la P&C Ld., peles tierres desolaes de l'antigua Yugoslavia. El propiu escritor taba de viaxe en Zagreb cuando'l clima bélicu que se vivía en Yugoslavia obligólu a dexar el país.

Argumentu
La obra relata les peripecies de Fernando Martín na antigua Yugoslavia en plenu procesu de guerra y descomposición. Cuerren los primeros años 90 del sieglu xx y Bosnia ye sinónimu de guerra, muerte, traición y... negocios d'armes al traviés d'una empresa y unos personaxes que nun tienen escrúpulos nin torga. La novela, al par qu'entretién, fai pensar y nunca nun dexa indiferente.

Repercusión
La obra foi reeditada por Ediciones Trabe nel 2011, como parte del labor qu'esta editorial ta realizando pa recuperar títulos clave del últimu cuartu de siglo de la lliteratura asturiana, obres qu'en muchos casos yá taben escosaes. Coetania de los socesos que narra, esta obra introduxo na narrativa asturiana d'entós la novela d'aición

 Referencies 

 Enllaces esternos 

Categoría:Noveles n'asturianu
Categoría:Noveles ganadores del Premiu Xosefa Xovellanos